- लोनी में चोर समझ तीन युवकों को पीटा, एक की मौत - Amar Ujala Hindi News
{"_id":"17540","slug":"Ghaziabad-17540-111","type":"story","status":"publish","title_hn":"\u0932\u094b\u0928\u0940 \u092e\u0947\u0902 \u091a\u094b\u0930 \u0938\u092e\u091d \u0924\u0940\u0928 \u092f\u0941\u0935\u0915\u094b\u0902 \u0915\u094b \u092a\u0940\u091f\u093e, \u090f\u0915 \u0915\u0940 \u092e\u094c\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
लोनी में चोर समझ तीन युवकों को पीटा, एक की मौत
Ghaziabad Updated Sun, 24 Jun 2012 12:00 PM IST
लोनी। मंडोला के जंगल में शुक्रवार रात एक ट्यूबवेल पर पहुंचे तीन युवकों को ग्रामीणों ने चोर समझकर पीट-पीटकर अधमरा कर दिया। इनमें से एक की अस्पताल में मौत हो गई। दो को अस्पताल में भर्ती कराया गया है। इनके तीन साथी भाग गए। मृतक युवक के परिजनों ने ट्यूबवेल मालिक समेत गांव के लोगों के विरुद्ध गैर इरादतन हत्या की रिपोर्ट और ट्यूबवेल मालिक ने मृतक एवं उसके साथियों के विरुद्ध चोरी के प्रयास की रिपोर्ट दर्ज कराई है।
जाफराबाद दिल्ली निवासी कमर अब्बास ने बताया कि 22 जून की शाम उसका दामाद खुर्शीद (39) पुत्र जमील अपने दोस्त शमीम (30) तथा नफीस (26) के साथ मंडोला गांव में किसी काम से गया था। लौटते समय तीनों रास्ते में चल रही ट्यूबवेल पर नहाने लगे। आरोप है कि इसी दौरान ट्यूबवेल मालिक करमू, ब्रजभूषण, बिटटू, बिन्नी और मंडोला एवं मीरपुर गांव के अन्य लोगों ने तीनों को पीटकर अधमरा कर दिया। जंगल में शोर शराबा सुनकर पास ही स्थित बदरपुर ग्राम प्रधान रहीसुदीन का पुत्र फिरोज ग्रामीणों के साथ मौके पर पहुंचा तो हमलावर भाग गए। घायल खुर्शीद को सुरसता दिल्ली के ट्रामा सेंटर ले जाया गया, वहां चिकित्सकों ने उसे मृत घोषित कर दिया। नफीस को यमुना विहार दिल्ली के मोहन नर्सिंग होम में तथा शमीम कड़कड़डूमा के नर्सिंग होम में भर्ती हैं। दोनों की हालत गंभीर है।
ट्यूबवेल मालिक करमू का कहना है कि रात करीब नौ बजे वह ट्यूबवेल पर पहुंचा तो छह लोग उसकी मोटर खोलने का प्रयास कर रहे थे। उसके शोर मचाने पर गांव के लोग भी मौके पर पहुंच गए। इस दौरान सभी बदमाश हवाई फायर करते हुए फरार हो गए। कमर अब्बास ने करमू, ब्रजभूषण, बिटटू, बिन्नी समेत मंडोला एवं मीरपुर गांव के अज्ञात लोगों के विरुद्ध रिपोर्ट दर्ज कराई है। करमू ने खुर्शीद, शमीम, नफीस एवं तीन अज्ञात साथियों के खिलाफ केस दर्ज कराया।
दावत के बाद जंगल में पहुंच गए थे युवकः थाना प्रभारी का कहना है कि प्रारंभिक जांच में पता चला है कि तीनाें युवक बदरपुर गांव में प्रधान रहीसुदीन के पुत्र फिरोज के घर दावत में आए थे। वहां से रात में वह साथियों के साथ अपनी गाड़ी लेकर जंगल में चले गए। वहां ट्यूबवेल पर नहाने चले गए। उनके पास हथियार थे। इस कारण ग्रामीणों ने उन्हें चोर समझ लिया।
मध्यप्रदेश: हॉस्टल में छात्र बना रहे थे रोटियां, डीएम ने लिया एक्शन
गौरैया बिटिया
कैसर उल जाफ़री हैं गुलाम अली के अजीज शायर...इन गजलों को गाकर भी दिल की बगिया की हरी